b'\n_START_ARTICLE_\nEudokija (\xc5\xbeena Justinijana II.)\n_START_PARAGRAPH_\nEudokija (gr\xc4\x8d. \xce\x95\xcf\x85\xce\xb4\xce\xbf\xce\xba\xce\xaf\xce\xb1) bila je bizantska carica kao prva supruga cara Justinijana II. Njezini su roditelji nepoznati. Bila je udana za Justinijana tijekom njegove prve vladavine._NEWLINE_Justinijan i Eudokija su imali samo jedno dijete, k\xc4\x87er nepoznatog imena, za koju neki povjesni\xc4\x8dari smatraju da se zvala Anastazija. Nije poznato kada je Eudokija umrla. Pokopana je u Crkvi svetih apostola u Carigradu.'